Og tyveriet er ikke i småtingsafdelingen - hverken i fysisk eller økonomisk forstand. For alene minigraveren, der er af mærket Komatsu og er på larvefødder, har en værdi af 250.000 kroner. Det oplyser Kanalfrederikshavn.dk. Tyveriet er sket i perioden mellem fredag 25. og onsdag 30. januar. Lastbilen har registreringsnummer DW 10 606, og maskintraileren har registreringsnummer BF 38 46. Har man set nogle af disse køretøjer, eller har man en formodning om, hvor de kan befinde sig, bedes man kontakte Nordjyllands Politi på 1-1-4.

Referat:
En Iveco-lastbil med efterspændt maskintrailer, hvorpå der stod en minigraver, er blevet stjålet fra havnen i Sæby.